مشكلة رجة بالاضافة لبعض الحلول اللي سويتها
إضغط هنا للإخفاء
السلام عليكم اخواني اعضاء منتدى حراج
اللي مايبغا التفاصيل ينزل وياخد الزبدة :::::
الموضوع ومافيه ان سيارتي جتها رجه لكن مو زي كل مرة ترصيص ويمشي الحال
من البداية سويت مثل العادة ترصيص بنشر
فك الكفر قلي الكفر محبل وبالفعل شيكت معاه طلع عندي كفر واحد محبل غيرت ورصصت الكفرات وقلت بسم الله
مشيت والا رجة موجودة ،،، ( الرجة من فوق سرعة ٨٠ )
وعااسريع للميكانيكي شيك على كل شي من عضلات قلي كلشي تمام روح رصص ترصيص أرضي
ورحت رصصت وتوكلت على الله ومازالت المشكلة موجودة
المهم سحبت عليها ابو اسبوعين ماكان عندي وقت
اليوم الصباح رحت عالصناعية ادور حل طبعا انا من النوع اللي بالي طويل جدا بالصناعية
والميكانيكي اللي ما ارتاح لوجهه لو ببلاش ما اشتغل عنده
المهم من ٩ للساعة ١٠ ونص وانا من ورشة ل ورشة والاغلبية اتفقت على انه المشكلة بالعامود
واقل واحد طلب اجار يد بدون فحص او مخرطة ١٥٠ ريال
قلت خليني اشوف اخر ورشة اذا ماحصلت حل برجع وبتوكل على الله
المهم رحت عند قسم ورش مختصين القيرات طبعا اغلبهم سوريين وبصراحة انا اعرف ان اغلبهم شغلهم نظيف لكن يصلخ بالاسعار
ومع ذلك رحت عند واحت سمعته طيبة جبتله السيارة على الحفرة ونزل شيك قاللي شغلتك بسيطة المشكلة عندك صواميل العامود كلها مرتخية
قلي رح اشدها واطلع جرب والله وابن الحلال شدها ورحت اجربها ما شا الله رجعت تمام التمام
وبالنهاية ياأخواني بحطلكم بعض الحللول للرجة ::
* سلامة الكفرات من التحبيل
* الترصيص كل فترة خاصة لو كنت بمنطقة كلها جور ومطبات وحفريات ( الاربع كفرات ٣٠-٤٠ ريال )
* طبعا يفضل الترصيص الارضي لكنه اغلى بشي بسيط ( الكفر ب ٢٥ ريال )
*لو الرجة كانت عالسرعة غالبا بتكون اذا سيارتك سيدان فالمشكلة من العكوس او المقصات
واذا كانت جيب او دفع خلفي بتكون المشكلة من العامود ونصيحة قبل لاتفكو العامود ابدأ بالحل اللي صار معي اللي هو التشييك على الصواميل اذا مرخية او مشدودة
وبالنهاية اعتذر على الاطالة
إبلاغ
الردود
2 0
1 0
بس عندي معلومة عن رجة السيارات
اللي هي اذا كانت الرجه فقط باالدركسون هذي ياترصيص
ياعندك الااذرعة والمقصات والجلد
واذا كانت الرجه باالدركسون وشاملة البدي كامل السيارة
هذا العامود ياصواميل ياصليبات ياالعامود نفسة فيه اعوجاج
وللمعلومية اغلب الورش اللي جيتهم عارفين هاالشي
بس مايخلون تحايلهم
وباالتوفيق
2 0
0 0
1 0
لكن مع الترصيص الارضي راحت الرجه
المشكله ان الترصيص الارضي نوعين
فيه نوع يحط قطع صغيره نحاس في الجنط من الداخل
وفيه نوع يستخدمونه بالوكاله تجي زي اللبانه(علك) قطعه وحده في داخل الجنط
الاول مع الاستخدام القطع تنزل وحده وحده كل فتره ف تبدأ الرجه عندك بالتدريج وماتحس في الاختلاف ف تهربد الداخليه وانت ماتدري
الثانيه ممتازه والى الان ادور احد يسويها في الغربيه لكن ماني محصل والظاهر اني بروح الوكاله وهم يسوونها
2 0
1 0
الرجه وتنبيهنا من استغلال بعض المحلات وطرحك الحل
والله يوفقك
1 0